Luettelo Vantaan julkisista taideteoksista ja muistomerkeistä

Luettelo Vantaan julkisista taideteoksista ja muistomerkeistä sisältää Vantaan julkisilla paikoilla olevat pysyvät taideteokset ja muistomerkit. Luettelo ei ole täydellinen.

Vantaan julkisesta taiteesta 
Vuosina 1972 ja 1973 paljastettiin Vantaan ensimmäiset julkiset taideteokset, Nina Ternon Vouti Tikkurilan valtion virastotalon pihalla, sekä Jouko Toiviaisen Äyriäinen Myyrmäen Uomatorilla. Suurin osa Vantaan julkisesta taiteesta on suomalaista modernistista kuvanveistoa ja teokset sijoittuvat eri puolelle kaupunkia, kaupunkikeskuksiin ja lähiöihin. Veikko Eskolinin Aallot Myyrmäessä (1975) ja Reijo Perkon Ympäristösommitelma (1977) ovat varhaisia ympäristötaideteoksia.

Uudempia, vahvasti ympäröiviin tiloihin liittyviä teoksia ovat Vantaalla Matti Nurmisen Merkitty ja Merkitty portti (2001) Tikkurilan lukion rakennuksiin liittyvinä, Jukka Mäen Myyrmäen Kilterin koulun seinässä oleva reliefi Pyramidien arvoitus (1988), sekä Jaakko Niemelän Down Town - läpinäkyvä kaupunki (2002) Korsossa.

Vantaan seinämaalauksia ovat muun muassa Leonhard Lapinin Archetypal Colour Theory (2014) Kivistössä ja Paula Holopaisen Vedenhaltijan lahja (2000) Vaaralan päiväkodissa. Näkyvä julkinen teos Vantaalla on Aarne Jämsän kaksiosainen maalaus Helman heilahdus (2015) Helsinki-Vantaan lentokentän Lentokentän rautatieaseman laiturin seinissä. Vantaan taidemuseo Artsi Myyrmäessä ilmoittaa erikoistuvansa graffitiin, katutaiteeseen ja performanssitaiteeseen osana toimintaansa. Seinämaalauksia on useiden katutaiteilijoiden tekeminä muun muassa Myyrmäen rautatieasemalla.

Vuonna 2008 käynnistyi Vantaan Leinelän taidekaava, jossa kaupunginosan taiteelliseen suunnitteluun osallistui kymmenen taiteilijaa. Pääsuunnittelija oli Vesa-Pekka Rannikko, jonka tilateos Paikalliset valmistui Leinelän aseman liikenneympyrään vuonna 2013. 

Kesäisin auki olevissa Laila Pullisen veistospuistossa ja kotimuseossa Hakunilassa on esillä Laila Pullisen teoksia ja Risto Vilhusen Leonardo da Vilhun veistospuistoon voi tutustua Vantaan Sotungissa.

Osa Vantaan julkisesta taiteesta on paikallisten asukkaiden kuten koululaisten ideoimia ja toteuttamina. Ehkä riemastuttavin esimerkki tästä lähestymisestä on koululaispoikien Onni ja Antonio johdolla Vantaan Ylästöön kunnostettu bussipysäkki, teosnimeltään Hymypojat (2015).

Vantaan julkisia taideteoksia, muistomerkkejä ja muistolaattoja

Julkisia teoskokonaisuuksia

Poistettuja tai tuhoutuneita teoksia

Katso myös
 Luettelo Kehäradan taideteoksista (Huom. luettelossa toistaiseksi vain Kehäradan uuden vuonna 2015 avatun osan teoksia Vantaalta, ei radan vanhemman osan eli myös Martinlaakson/Vantaanlaakson ratana tunnetun osuuden taideteoksia Helsingistä ja Vantaalta)

Lähteet 
Vantaan palvelukartta josta saa kaupunginosat

Viitteet

Aiheesta muualla

 
 Suvi Vesalainen: Myyrmäen asema on nyt Suomen suurin katutaideteos – Kehäradan vanhat asemat uudistuvat (20.3.2015) (yle.fi)
 : Postpop-näyttely 16.-31.7.2016 klo 14-18 Leonardo da Vilhun veistospuistossa Sepänrinne 2, , Taiteilija kutsuu pirujen joukkoon (2014)  (helsinginuutiset.fi), Eila Jaatinen: Tuhansien teosten taiteilija (20.07.2000) 
 Katutaidetta Tikkurilassa – saanemme esitellä Tikkurilan henkilöstön maalaaman seinämaalauksen!  (2015, tekijät: 35 Tikkurila Oyj:n työntekijää ohjajinaan Maikki Rantala/Multicolored Dreams sekä Jesse Pasanen ja Jenni Väisänen /Street Art Vantaa) (tikkurila.fi)

Vantaa
Vantaan nähtävyydet
Vantaan kulttuuri